turjo4nis/wikipedia-bn-dump-20250701 huggingface dataset:
দাগি ঘাসপাখি

দাগি ঘাসপাখি () ঘাসপাখির একটি প্রজাতি। বাংলাদেশ ছাড়া দক্ষিণ ও দক্ষিণ-পূর্ব এশিয়ার বেশ কয়েকটি দেশে এ পাখি দেখা যায়। বাংলাদেশের হাওর এলাকা, নেপালের তেরাই এবং ভারতের পাঞ্জাব, অরুণাচল, আসাম, মণিপুর ও নাগাল্যান্ড প্রদেশের সমতলভূমিতে এদের দেখা যায়। বাংলাদেশের পূর্বে মিয়ানমার, থাইল্যান্ড, কম্বোডিয়া, লাওস, ভিয়েতনাম ও দক্ষিণ চীনে তো আছেই, এছাড়াও পাখিটি ইন্দোনেশিয়া ও ফিলিপাইনের কয়েকটি বিচ্ছিন্ন দ্বীপেও বসতি করেছে।  দাগি ঘাসপাখির দৈর্ঘ্য প্রায় এক ফুট এবং ওজন ৫০ গ্রাম। দাগি ঘাসপাখি শুধু আকারেই বড় নয়, এর আবাসও কিছুটা বিস্তৃত।

বিবরণ 
দাগি ঘাসপাখি অধিকাংশ সময় ঘাসের মধ্যে লুকিয়ে থাকলেও কিছু সময় পর পর ওপরে উড়ে চড়া গলায় লম্বা ডাক দিয়ে সবার দৃষ্টি আকর্ষণ করাই এর স্বভাব। নানা জাতের ভূচর মাকড়সা ও অন্য পোকামাকড় খেয়েই পাখিটি বেঁচে থাকে। অগ্রহায়ণ, শীত ও বসন্তে হাওর অঞ্চলে ঘাসপাখির বিচরণ ও বসবাসযোগ্য পর্যাপ্ত ঘাসের প্রান্তর জেগে থাকে। কিন্তু পুরো হাওর এলাকা ছয় মাস পানির নিচে ডুবে থাকার ফলে বর্ষার প্রজনন-মৌসুমে এ পাখির আবাসসংকট দেখা দেয়। হাওর-বেসিন ছাড়া এ দেশে যে যৎসামান্য নল, কাশ ও লম্বা-ঘাসের জমি টিকে আছে তা দ্রুত উজাড় হয়ে যাচ্ছে বলে পাখিটির বর্ষার-আবাস আশঙ্কাজনকভাবে সংকুচিত হয়ে পড়ছে।

আবাস 
এটি বাংলাদেশ, কম্বোডিয়া, চীন, ভারত, ইন্দোনেশিয়া, লাওস, মালয়েশিয়া, মায়ানমার, নেপাল, পাকিস্তান, ফিলিপাইন, রাশিয়া, থাইল্যান্ড, এবং ভিয়েতনামে দেখতে পাওয়া যায়।

গ্যালারি

তথ্যসূত্র 

 BirdLife Internationa, ২০০৪। Megalurus palustris . 2006 IUCN Red List of Threatened Species. ডাউনলোড ১৭ই ফেব্রুয়ারি ২০১০।

এশিয়ার পাখি
বাংলাদেশের পাখি
ভারতের পাখি
নেপালের পাখি
পাকিস্তানের পাখি
মিয়ানমারের পাখি
চীনের পাখি
কম্বোডিয়ার পাখি
ইন্দোনেশিয়ার পাখি
লাওসের পাখি
মালয়েশিয়ার পাখি
ফিলিপাইনের পাখি
থাইল্যান্ডের পাখি
ভিয়েতনামের পাখি
১৮২১-এ বর্ণিত পাখি
দক্ষিণ এশিয়ার পাখি
দক্ষিণ-পূর্ব এশিয়ার পাখি
হনুমান

হনুমান বা মুখপোড়া হনুমান (Langur) প্রাইমেট (Primates) বর্গের অন্তর্গত লম্বা লেজযুক্ত বানর। বাংলাদেশে হনুমানের তিনটি প্রজাতি পাওয়া যায়।

 উত্তুরে হনুমান বা সাধারণ হনুমান বা ধূসর হনুমান বা মুখপোড়া হনুমানের বৈজ্ঞানিক নাম Semnopithecus entellus (পূর্বে নাম ছিল Presbytis entellus)। এদের দেহের রং ফ্যাকাশে-কমলা এবং নিচের দিকে কিছুটা হালকা। মাটিতে থাকা অবস্থায় এরা সাধারণত লেজ বাঁকিয়ে শরীরের উপর দিকে রাখে। প্রাপ্তবয়স্কদের ভ্র‚র পিছনে ললাটের উপর চুল বিদ্যমান। মাথাসহ দেহদৈর্ঘ্য ৫১-১০৮ সেমি এবং লেজ ৭২-১০৯ সেমি লম্বা হয়। পুরুষ ও স্ত্রী হনুমানের ওজন যথাক্রমে ৯-২১ কেজি ও ৮-১৮ কেজি হয়ে থাকে। একটি দলে ৮ থেকে ২৫টির মতো সদস্য দেখা যায়। বাংলাদেশে এরা অতি বিপন্ন এবং এদের সংখ্যা এখন দুশোরও নিচে।
 চশমাপরা হনুমান বা কালো হনুমান বা কালা হনুমানের বৈজ্ঞানিক নাম Trachypithecus phayrei (পূর্বে নাম ছিল Presbytis phayrei)। এদের পিঠ ও লেজ ধূসর-কালো কিংবা গাঢ বাদামি রঙের এবং নিচের দিকটা সাদাটে-ধূসর রঙের হয়। এদের চোখ ও মুখ ঘিরে সাদা বলয় রয়েছে। পুরুষ ও স্ত্রীর দেহদৈর্ঘ্য যথাক্রমে ৫০-৫৫ সেমি ও ৪৫-৫৩ সেমি এবং ওজন যথাক্রমে ৭-৯ কেজি ও ৮-১৮ কেজি হয়ে থাকে। পুরুষ ও স্ত্রীর লেজের দৈর্ঘ্য গড়ে ৬৫-৮৬ সেমি হয়।
 মুখপোড়া হনুমান বা লালচে হনুমান বা লাল হনুমানের বৈজ্ঞানিক নাম Trachypithecus pileatus (পূর্বে নাম ছিল Presbytis pileata)। কপালে পিছন ফেরানো, সোজা, লম্বা, মোটা, টুপির মতো একগুচ্ছ চুল থাকার কারণে এরা টুপিওয়ালা হনুমান নামেও পরিচিত। এদের পিঠ ধূসর থেকে গাঢ-ধূসর রঙের, নিচের দিক ও দাড়ি বাদামি-হলুদ থেকে কমলা-লাল রঙের এবং লেজের মাঝ থেকে শেষপ্রান্ত পর্যন্ত ক্রমাম্বয়ে গাঢ রঙের হয়। পুরুষ ও স্ত্রী হনুমানের দেহের দৈর্ঘ্য যথাক্রমে ৬৮-৭০ সেমি ও ৫৯-৬৭ সেমি, লেজ যথাক্রমে ৯৪-১০৪ সেমি ও ৭৮-৯০ সেমি এবং ওজন যথাক্রমে ১১-১৪ কেজি ও ৯-১১ কেজি হতে দেখা যায়। একটি দলে ৩-১৫ টির মতো সদস্য থাকে।

প্রজনন 
জানুয়ারি-মে এদের প্রজননকাল। স্ত্রী হনুমান প্রতি দুই বছরে একবার ১৮০-২০০ দিন গর্ভধারণের পর একটি বা দু'টি বাচ্চা প্রসব করে। বাচ্চারা ১৩ মাস পর্যন্ত মায়ের দুধ পান করে। পুরুষ হনুমান ৫-৬ ও স্ত্রী হনুমান ৩-৪ বছরে বয়ঃপ্রাপ্ত হয়। এদের আয়ুষ্কাল ১৮-৩০ বছর।

তথ্যসূত্র

বহিঃসংযোগ 

বানর
স্তন্যপায়ী প্রাণী
বাংলাদেশের স্তন্যপায়ী
এশিয়ার প্রাণিকুল
দৈনিক কালের কণ্ঠ

দৈনিক কালের কণ্ঠ বাংলাদেশের একটি জাতীয় দৈনিক পত্রিকা। এটি বসুন্ধরার ইস্ট ওয়েস্ট মিডিয়া গ্রুপের পক্ষে ২০১০ সালের ১০ জানুয়ারি আবেদ খান-এর সম্পাদনায় প্রথম প্রকাশিত হয়। পত্রিকাটি প্রিন্ট সংস্করণ আড়াই লাখের কোটা পার করেছে বলে দাবি ইস্ট ওয়েস্ট মিডিয়া গ্রুপের। তবে সেটা ছিল প্রকাশনার প্রথম এক বছর। বর্তমানে এর প্রচারসংখ্যা আড়াই লাখের বেশি। ২০২১ এর মে মাসে ২,৯০,২০০ টি অনুলিপি প্রচারিত হওয়ায় আরো চারটি পত্রিকার সাথে এটি ৩য় সর্বোচ্চ প্রচারিত বাংলা পত্রিকা।

নিয়মিত আয়োজন 
দৈনিক কালের কণ্ঠের নিয়মিত আয়োজনে রয়েছে- খবর, শিল্প বাণিজ্য, খেলা, পড়ালেখা, সম্পাদকীয়, মুক্তধারা, দেশে দেশে, প্রিয় দেশ। ফিচারপাতা হিসেবে আছে- শনিবারে অবসরে , রবিবারে দলছুট, সোমবারে এ টু জেড, মঙ্গলবারে ঘোড়ার ডিম, বুধবারে ঢাকা ৩৬০ ডিগ্রি/ক্যাম্পাস/চাকরি আছে, বৃহস্পতিবার রঙের মেলা, শুক্রবারে দশদিক/কথায় কথায়/শিলালিপি।

কালের কণ্ঠের অনলাইন সংস্করণে বাংলার পাশাপাশি ইংরেজি ভাষায়ও খবর ও বিশ্লেষণ প্রকাশিত হয়।

তথ্যসূত্র

বহিঃসংযোগ 
 দৈনিক কালের কণ্ঠের ওয়েবসাইট 
 দৈনিক কালের কণ্ঠের মুদ্রণ সংস্করণ

২০১০-এ প্রতিষ্ঠিত
ঢাকার সংবাদপত্র
বাংলা ভাষার সংবাদপত্র
বাংলাদেশের সংবাদপত্র
২০১০-এ প্রতিষ্ঠিত সংবাদপত্র
বাংলাদেশ থেকে প্রকাশিত বাংলা ভাষার সংবাদপত্র
বাংলাদেশে প্রকাশিত দৈনিক সংবাদপত্র
২০১০-এ বাংলাদেশে প্রতিষ্ঠিত
খান মোহাম্মদ ফারাবী

খান মোহাম্মদ ফারাবী (জন্ম: ২৮ জুলাই, ১৯৫২- মৃত্যু: ১৪ মে, ১৯৭৪) ছিলেন একজন বাংলাদেশি কবি ও গদ্যকার।

জন্ম ও শিক্ষা 

ফারাবী ২৮ জুলাই, ১৯৫২ তারিখে ব্রাহ্মণবাড়িয়ায় নানা বাড়িতে জন্মগ্রহণ করেন। ১৯৫৮ সালে ভর্তি হন সেইন্ট গ্রেগরি গ্রেগরি স্কুলে। ১৯৬৯ সালে ঢাকা বোর্ডে এসএসসিতে দ্বিতীয় স্থান লাভ করেন। ঢাকা কলেজ থেকে ১৯৭১ সালে (১৯৭২ এ অনুষ্ঠিত) উচ্চমাধ্যমিকে আবারও দ্বিতীয় স্থান অর্জন করেন। এসময় তিনি পূর্ব পাকিস্তান ছাত্র ইউনিয়নের ঢাকা কলেজের সাহিত্য বিষয়ক সম্পাদক ছিলেন। অর্থনীতিতে ভর্তি হয়েছিলেন। স্নাতক ১ম বর্ষ থেকে ২য় বর্ষে ওঠার সময় ১ম হন।

মৃত্যু 
১৯৭৪ সালে ক্যান্সার ধরা পড়ে তার। কলকাতা ও লন্ডনে চিকিৎসাও হয়। প্রাণরক্ষার সম্ভাবনা ছিলো না বলে চিকিৎসক তাকে দেশে ফেরত পাঠান। ১৪ মে, ১৯৭৪ তারিখে তিনি মারা যান।

প্রকাশিত গ্রন্থাবলি 
 
প্রকাশিত গ্রন্থ ৪টি। কাব্যগ্রন্থ ‘কবিতা ও অন্যান্য’, প্রবন্ধের বই ‘এক ও অনেক’, একটি নাটক ‘আকাশের ওপারে আকাশ’ ও একটি শিশুতোষ গল্পগ্রন্থ ‘মামার বিয়ের বরযাত্রী’। শেষোক্ত বইটির গল্পগুলো তিনি ষষ্ঠ শ্রেণি থেকে অষ্টম শ্রেণি পড়াকালীন লিখেছিলেন। প্রতিটি বই মরণোত্তর প্রকাশিত।

তথ্যসূত্র 

১৯৫২-এ জন্ম
১৯৭৪-এ মৃত্যু
বাংলাদেশী কবি
বাঙালি কবি
বাঙালি শিশুসাহিত্যিক
ঢাকা কলেজের প্রাক্তন শিক্ষার্থী
ব্রাহ্মণবাড়িয়া জেলার কবি
২০০৮ গ্রীষ্মকালীন অলিম্পিকে আর্মেনিয়া

চীনের বেজিং-এ অনুষ্ঠিত ২০০৮সালের গ্রীষ্মকালীন অলিম্পিকে আর্মেনিয়া অংশগ্রহণ করে। ২৫জনের দলটিতে ৯জন কুস্তিগির, ৬জন ভারত্তোলক, ৪জন মুষ্টিযোদ্ধা, ২জন দৌড়বীর, ২জন জুডোকা, ১জন ক্রীড়া বন্দুকবাজ ও ১জন সাঁতারু মনোনীত হয়। ৬টি ব্রোঞ্জ পদক জেতে আর্মেনিয়া। এই সাফল্য আর্মেনিয়ার অলিম্পিকে আগের যাবতীয় অংশগ্রহণে সংগৃহীত মোট পদকের থেকে বেশি।

পদকতালিকা

দৌড়বাজী 

পুরুষদের প্রতিযোগিতা

মহিলাদের প্রতিযোগিতা

মুষ্টিযুদ্ধ 

আর্মেনিয়ার ৪জন মুষ্টিযোদ্ধা অলিম্পিকের যোগ্যতা অর্জন করেন। জাভাখিয়ান ও হাম্বার্ডজুমিয়ান তাদের ওজন শ্রেণীতে যোগ্যতা অর্জন করে বিশ্ব মুষ্টিযুদ্ধ প্রতিযোগিতায়।. অন্যদিকে হাকোবায়ান মিডলওয়েটে যোগ্যতাঅর্জন করেন প্রথম ইউরোপীয় যোগ্যতা নির্ণায়ক টুর্নামেন্টে।

জুডো 

পুরুষদের প্রতিযোগিতা

গুলিচালনা 

পুরুষদের প্রতিযোগিতা

সাঁতার

ভারত্তোলন 

পুরুষদের প্রতিযোগিতা

মহিলাদের প্রতিযোগিতা

কুস্তি

পুরুষদের ফ্রিস্টাইল

পুরুষদের গ্রেকো-রোমান

পাদটিকা

বহিঃসংযোগ 
 National Olympics Committee of Armenia website
 25 ARMENIAN SPORTSMEN IN “BEIJING 2008”

২০০৮-এ আর্মেনিয়া
আ
২০০৮
গুগল বাজ

গুগল বাজ () একটি সামাজিক যোগাযোগ সেবা। গুগলের ওয়েবভিত্তিক ইমেইল সেবা জিমেইল। ব্যবহারকারীরা এ সেবার মাধ্যমে অপর ব্যবহারকারীর ছবি, ভিডিও, লিংক এবং স্ট্যাটাস দেখতে ও শেয়ার করতে পারে। এছাড়াও এ সেবার মাধ্যমে গুগলের ছবি শেয়ারিং সাইট পিকাসা, ইয়াহুর ছবি শেয়ারিং সাইট ফিকার, গুগল রিডার, গুগলের ভিডিও শেয়ারিং সাইট, ইউটিউব, ব্লগসেবাদাতা ব্লগার ডটকম, সামাজিক যোগাযোগ সাইট ফ্রেন্ডফিড, টুইটার এবং মাইক্রোব্লগিং সাইট টুইটারের হালনাগাদ পাওয়ার সুবিধা রয়েছে। সামাজিক যোগাযোগসাইট ফেইসবুকের সঙ্গে পাল্লা দিতে গত ফেব্রয়ারিতে এ সেবা চালু করেছে গুগল কর্তৃপক্ষ।

তথ্যসূত্র

বহিঃসংযোগ 

 Google Buzz Official Website 

ওয়েব ২.০
গুগল পরিষেবা
তাৎক্ষণিক আন্তর্জাল
বন্ধ হওয়া গুগল সেবা
বিলুপ্ত ওয়েবসাইট
জিমেইল
২০১১-এ বিলুপ্ত ইন্টারনেট সম্পত্তি
২০১০-এ প্রতিষ্ঠিত ইন্টারনেট সম্পত্তি
ভিডিও গেইম কনসোল

ভিডিও গেইম কনসোল () একটি স্বতন্ত্র গেমিং ডিভাইস। এ ডিভাইসটি কম্পিউটার বা টেলিভিশনের সাথে যুক্ত করে উচ্চমানের রেজুলেশনের বিভিন্ন ভিডিও গেইম খেলা যায়। পঞ্চাশের দশকে সর্বপ্রথম কম্পিউটার গেইম বাজারে আসলেও ম্যাগনাভক্স নামক স্বতন্ত্র ভিডিও গেইম কনসোল বাজারে আসে ১৯৭২ সালে। রাফ এইচ বায়ার নামক একজন প্রকৌশলী এটি আবিষ্কার করেছিলেন। বর্তমানে বিশ্বব্যাপি এ ভিডিও গেইমের বাজার কয়েকশ কোটি ডলারের। পিএস থ্রি, নিনটেন্ডো, এক্সবক্স সহ বর্তমানে অনেক ভিডিও গেইম কনসোল বাজারে রয়েছে। সম্প্রতি নিনটেন্ডো বিশ্বের প্রথম ত্রিমাত্রিক ভিডিও গেইম কনসোল বাজারে আনার ঘোষণা দিয়েছে।

তথ্যসূত্র

বহিঃসংযোগ 
 
 Videogame Systems Overview and Guides
 Videogame Systems - Television Tropes & Idioms

ভিডিও গেইম কনসোল
মার্কিন উদ্ভাবন
রাসেলের চায়ের কেতলি

রাসেলের চায়ের কেতলি বা মহাজাগতিক চায়ের কেতলি বার্ট্রান্ড রাসেল কর্তৃক উদ্ভাবিত একটি রূপক যা ব্যবহার করে তিনি দেখিয়েছিলেন যে দার্শনিক বিতর্কে প্রমাণের দায়ভার সংশয়ীর উপর বর্তায় না। ধর্মীয় বিতর্কেই এই রূপকের ব্যবহার সবচেয়ে বেশি।

রাসেলের মূলভাষ্য 

ইলাস্ট্রেটেড পত্রিকা দ্বারা কমিশনকৃত কিন্তু অপ্রকাশিত “ইজ দেয়ার এ গড?” শিরোনামের একটি প্রবন্ধে ১৯৫২ সালে রাসেল লিখেন,

আমি যদি বলি যে পৃথিবী ও মঙ্গল গ্রহের মাঝখানে একটি চীনা চায়ের কেতলি, যা এতই ছোট যে আমাদের সবচেয়ে শক্তিশালী দূরবিন দিয়েও দেখা যাবে না, একটি ডিম্বাকার কক্ষপথে প্রদক্ষিণ করছে তবে কেউই তা ভুল প্রমাণ করতে পারবে না। কিন্তু আমি যদি বলি যে প্রমাণ করা যাবে না বলে এই চায়ের কেতলির অস্তিত্ব নিয়ে সংশয় পোষণ করা অচিন্তনীয়, তবে আমাকে সঙ্গত কারণেই পাগল হিসেবে অভিহিত করা হবে। এরকম কোন কেতলির কথা যদি প্রাচীন গ্রন্থে লিপিবদ্ধ হত, প্রতি রবিবারে পবিত্র সত্য হিসেবে শিক্ষা দেওয়া হত, বিদ্যালয়গুলোতে ছোট বাচ্চাদের মনে ঢুকিয়ে দেওয়া হত, তবে এহেন বস্তুর অস্তিত্বে অবিশ্বাসকে উন্মাদনার সামিল করা হত এবং আধুনিক যুগের মনোবিজ্ঞানী বা প্রাচীন যুগের ইনকুইজিশনকে তলব করা হত।

সমসাময়িক ব্যবহার 

রিচার্ড ডকিন্স তার ২০০৩ সালের বই “এ ডেভিলস চ্যাপলেইন” এ এই রুপকটি ব্যবহার করে ঈশ্বরের অস্তিত্বের ক্ষেত্রে সংশয়বাদের সমালোচনা করেন। বিজ্ঞান ঈশ্বরের অস্তিত্ব বা অনস্তিত্ব সম্পর্কে কিছু বলতে পারে না। অতএব, একজন ধর্মীয় সংশয়বাদী বিশ্বাস করেন যে বিশ্বাস-অবিশ্বাস মানুষের ব্যক্তিগত রুচির ব্যাপার এবং দু’টোই সমপরিমাণ গুরুত্বের দাবিদার। ডকিন্স এখানেই এই রুপকের অবতারনা করেন: একজন সংশয়বাদী যদি বিশ্বাস-অবিশ্বাসকে একই পাল্লায় মাপতে চান, তবে তাকে চায়ের কেতলীতে বিশ্বাসকেও সমপরিমাণ সম্মান দেখাতে হবে কারণ এটির অস্তিত্ব ঈশ্বরের অস্তিত্বের থেকে কোনক্রমেই বেশি সম্ভাব্য নয়।

পিটার এটকিন্স বলেন যে রাসেলের উপমার মূল প্রতিপাদ্য হল একজন বিজ্ঞানী কোন নেতিবাচকতাকে প্রমাণ করতে পারেন না, তাই অক্কামের ক্ষুরের সাহায্যে একটি সহজতর তত্ত্ব সবসময়ই একটি জটিল তত্ত্বের উপরে প্রাধান্য পাবে। তিনি লক্ষ্য করেন যে এই যুক্তি ধার্মিকদের উপর ভাল খাটে না, কারণ ধর্মবিশ্বাস ব্যক্তিগত অভিজ্ঞতা দ্বারা চালিত, একে বৈজ্ঞানিক জ্ঞানের সাথে একই পাল্লায় মাপা যায় না। বৈজ্ঞানিক দৃষ্টিভঙ্গী ওসব ব্যক্তিগত অভিজ্ঞতাপ্রসূত দাবিসমূহকে সংশয়ী দৃষ্টিতে দেখে।

এরিক রিটান এই উপমার বিরুদ্ধে যুক্তি দেখান যে চায়ের কেতলি একটি বস্তু জাগতিক অবভাস এবং একারণে এটি যাচাইযোগ্য, কিন্তু ঈশ্বর বস্তুজগতের ঊর্ধ্বে। তাছাড়া আমরা বস্তুজগত সম্পর্কে যা জানি, তার আলোকে রাসেলের চায়ের কেতলিতে বিশ্বাস মোটেই সমর্থনযোগ্য নয়।

রাসেলের উপমাকে পরবর্তীতে বিভিন্ন ব্যঙ্গমূলক ধর্মে সম্প্রসারিত করা হয়েছে, যেমন- অদৃশ্য, গোলাপী পঙ্খীরাজ ঘোড়া, উড়ন্ত স্প্যাগেটি দানব এবং গ্যারেজে বসবসকারী ড্রাগন।

আরও দেখুন 
 অক্কামের ক্ষুর

তথ্যসূত্র 

দর্শন
যুক্তিবাদ
নাস্তিক্যবাদ
বাট্রান্ড রাসেল
অজ্ঞেয়বাদ
ধর্মের সমালোচনা
দার্শনিক যুক্তি
ক্ষুর (দর্শন)
সংশয়বাদ
ধর্মের জ্ঞানতত্ত্ব
দর্শনে চিন্তা পরীক্ষা
র‌্যান্ডি শুঘার্ট

সার্জেন্ট ফার্স্ট ক্লাস র‌্যান্ডাল ‘র‌্যান্ডি’ ডেভিড শুঘার্ট () (১৩ আগস্ট, ১৯৫৮ – ৩ অক্টোবর, ১৯৯৩) মার্কিন সেনাবাহিনীর বিশেষ অভিযান দল ১ম স্পেশাল ফোর্সেস অপারেশনাল ডিটাচমেন্ট-ডেল্টার () একজন সদস্য। ১৯৯৩ সালে সংঘটিত মোগাদিশুর যুদ্ধে বীরোচিত অবদানের জন্য তিনি মরণোত্তর যুক্তরাষ্ট্রের সর্বোচ্চ সামরিক পদক মেডাল অফ অনার লাভ করেন।

জীবনী 
র‌্যান্ডি শুঘার্টের জন্ম ১৯৫৮ সালের ১৩ অক্টোবর, যুক্তরাষ্ট্রের নেব্রাস্কা অঙ্গরাজ্যের লিংকনে। তার জন্ম হয়েছিলো সেনা পরিবারে, এবং তার বাবা হার্বার্ট শুঘার্ট মার্কিন বিমান বাহিনীতে অফিসার হিসেবে কর্মরত ছিলেন। পরবর্তীকালে শুঘার্ট পেনসিলভ্যানিয়াতে চলে যান, ও হার্বার্ট এয়ার ফোর্সের চাকরি ছেড়ে দেন। পেনসিলভ্যানিয়ার নিউভিলের বিগ স্প্রিং হাই স্কুলে পড়ার সময় র‌্যান্ডি মার্কিন সেনাবাহিনীতে যোগদান করেন। সাধারণ প্রশিক্ষণ শেষে তিনি এয়ারবোর্ন স্কুলে সফলতার সাথে এআইটি (অ্যাডভান্সড ইন্ডিভিজুয়াল ট্রেইনিং বা উচ্চতর একক প্রশিক্ষণ) সম্পন্ন করেন। এরপর তিনি ওয়াশিংটনের ফোর্ট লুইসে ৭৫তম ইনফ্যান্ট্রি (এয়ারবোর্ন)-এর আওতাভুক্ত দ্বিতীয় রেঞ্জার ব্যাটালিয়নে যোগদান করেন।

১৯৯৩ সালের গ্রীষ্মকালে শুঘার্ট, অন্যান্য ডেল্টা ফোর্স সদস্যদের সাথে টাস্ক ফোর্স রেঞ্জারের অংশ হিসেবে সোমালিয়ার মোগাদিশু যান। ১৯৯৩ সালের ৩ অক্টোবরের অভিযানে শুঘার্ট অপারেশন গোথিক সার্পেন্টের স্নাইপার টিম লিডার হিসেবে দায়িত্বরত ছিলেন। সেদিন আকাশ থেকে সুপার ৬১ নামের মার্কিন আর্মির একটি ব্ল্যাক হক হেলিকপ্টার ভূমিতে অবস্থিত বাহিনীকে সহায়তা প্রদান করে আসছিলো, যা মিলিশিয়াদের আক্রমণে ভূপাতিত হয়। উদ্ধার কাজে দ্রুত একটি কমব্যাট সার্চ অ্যান্ড রেসকিউ আক্রান্ত স্থানে রওনা হয়। তার কিছুক্ষণ পরে সুপার ৬৪ হেলিকপ্টারটিও ভূপাতিত হয়, কিন্তু এবার ভূমিতে থাকা রেঞ্জাররা সেখানে গিয়ে উদ্ধার কাজ চালাতে সমর্থ ছিলো না, কারণ এইদিদের মিলিশিয়া বাহিনীর কাছ থেকে তারা বড় রকমের বাঁধার সম্মুখীন হচ্ছিলো, ও তারা প্রথম দূর্ঘটনার স্থানে যাওয়ার জন্যও লড়াই করছিলো।

শুঘার্ট, তার ডেল্টা স্নাইপারের সহকর্মী গ্যারি গর্ডন ও সার্জেন্ট ফার্স্ট ক্লাস ব্র্যাড হলিংস আকাশ থেকে স্নাইপার সহায়তা প্রদান করে আসছিলেন। ভূমিতে অনেক সংখ্যক সশস্ত্র সোমালি মিলিশিয়ার উপস্থিতি লক্ষ্য করার পরেও গ্যারি গর্ডন নিচে নেমে সুপার ৬৪-এর দূর্ঘটনাস্থলে উদ্ধার কাজ চালানোর জন্য কমান্ড সেন্টারের আবেদন করেন।

পুরস্কার ও সম্মাননা

মেডাল অফ অনার সম্মাননা 
মোগাদিশুর যুদ্ধে ভূপাতিত হেলিকপ্টারের পাইলট মাইকেল ডুরান্টকে বাঁচাতে গিয়ে মৃত্যুবরণ করায়, ১৯৯৪ সালের ২৩ মে শুঘার্ট ও গর্ডনকে যৌথভাবে মরণোত্তর মেডাল অফ অনার প্রদান করা হয়। এটি হচ্ছে মার্কিন যুক্তরাষ্ট্রের সর্বোচ্চ সামরিক পদক। ভিয়েতনাম যুদ্ধের পর এই প্রথম বারের মতো কোনো মার্কিন সৈন্য মেডাল অফ অনার প্রদান করা হয়। পুরস্কারের উদ্ধৃতিতে লেখা হয়:

তথ্যসূত্র

বহিঃসংযোগ 
 
 
 
 
 
 
 
 
 Shughart-Gordon Urban Operations Training Center ("MOUT Site"), US Army Joint Readiness Training Center, Fort Polk, Louisiana.

আরও পড়ুন 
 
 
 

১৯৫৮-এ জন্ম
১৯৯৩-এ মৃত্যু
মার্কিন সেনাবাহিনীর সদস্য
অভিযানে নিহত মার্কিন সেনাসদস্য
মেডাল অফ অনার জয়ী
গ্যারি গর্ডন

মাস্টার সার্জেন্ট গ্যারি আইভান গর্ডন () (৩০ আগস্ট, ১৯৬০ – ৩ অক্টোবর, ১৯৯৩) মরণোত্তর মেডাল অফ অনার প্রাপ্ত একজন মার্কিন সেনা সদস্য। মৃত্যুর সময় তিনি ছিলেন মার্কিন সেনাবাহিনীর বিশেষ অভিযান দল ১ম স্পেশাল ফোর্সেস অপারেশনাল ডিটাচমেন্ট-ডেল্টার () একজন নন-কমিশন্ড কর্মকর্তা। ১৯৯৩ সালের অক্টোবরে মোগাদিশুর যুদ্ধে বীরোচিত অবদানের জন্য তিনি র‌্যান্ডি শুঘার্টের সাথে যৌথভাবে যুক্তরাষ্ট্রের সর্বোচ্চ সামরিক সম্মাননা মেডাল অফ অনার লাভ করেন।

জীবনী 
১৯৬০ সালের ৩০ আগস্ট যুক্তরাষ্ট্রের মেইন অঙ্গরাজ্যের লিংকনে গ্যারি গর্ডন জন্ম গ্রহণ করেন। ১৯৭৮ সালে ম্যাটনাকুক অ্যাকাডেমি থেকে তিনি স্নাতক সম্পন্ন করেন। একই বছরে, ১৮ বছর বয়সে তিনি মার্কিন সেনাবাহিনীতে যোগদান করেন। তার দায়িত্বরত শাখা ছিলো ১০ম স্পেশাল ফোর্সেস গ্রুপের ২য় ব্যাটালিয়ন। পরবর্তীতে তিনি স্নাইপার হিসেবে ১ম স্পেশাল ফোর্সেস অপারেশনাল ডিটাচমেন্ট-ডেল্টা () বা ডেল্টা ফোর্সে যোগ দেন। ১৯৯৩ সালে সোমালিয়াতে তার ইউনিটের সাথে যোগদানের আগে তিনি স্ত্রী কারমেনকে বিয়ে করেন। এছাড়া তাদের দুইটি সন্তান ছিলো।

তথ্যসূত্র

আরও পড়ুন

বহিঃসংযোগ 
 Medal of Honor recipients on Film
 Monument 
 Deputy Secretary of Defense England's Remarks at the Visions of Valor Medal of Honor Event

১৯৬০-এ জন্ম
১৯৯৩-এ মৃত্যু
মার্কিন সেনাবাহিনীর সদস্য
অভিযানে নিহত মার্কিন সেনাসদস্য
মেডাল অফ অনার জয়ী
২০০৮ গ্রীষ্মকালীন অলিম্পিকে আরুবা

চীনের বেইজিং-এ অনুষ্ঠিত ২০০৮ গ্রীষ্মকালীন অলিম্পিকে আরুবা অংশগ্রহণ করে।

জুডো 

পুরুষদের প্রতিযোগিতা

সাঁতার

আরও দেখুন 
 Aruba at the 2007 Pan American Games

পাদটিকা 

আ
২০০৮
অলিম্পিক
তাবারে ভাযকেজ

তাবারে রামোন ভাযকেজ রোসাস (স্প্যানিশ ভাষায়: Tabaré Ramón Vázquez Rosas; ; ১৭ জানুয়ারী ১৯৪০ - ৬ ডিসেম্বর ২০২০) উরুগুয়ের প্রাক্তন রাষ্ট্রপতি। তিনি ৩১শে অক্টোবর, ২০০৪ সালে রাষ্ট্রপতি নির্বাচিত করা হয়ে, ১লা মার্চ, ২০০৫ সালে দপ্তর গ্রহণ করেছিল এবং ১লা মার্চ, ২০১০ সাল পর্যন্ত উরুগুয়ের রাষ্ট্রপতি ছিলেন। তিনি ব্রড ফ্রন্ট দলের নেতা। তিনি উরুগুয়ের আদিবাসীদের বংশোদ্ভুত। পেশাগত জীবনে তিনি একজন চিকিৎসক এবং ক্যান্সার বিশেষজ্ঞ।

রাজনৈতিক জীবন 
২০০৫ সালে ভোটে অংশ নিয়ে জয় লাভ করেন।

তথ্যসূত্র

বহিঃসংযোগ 

  Official site
 New leftist cabinet launched in Uruguay (Xinhua News Agency)
 Uruguay inaugurates first leftist president (The Globe and Mail)
 Left-wing Uruguay leader sworn in (BBC News)
 Uruguay joys over new president (BBC News)
  El Espectador: Tax Reform
  Links for Plan de Emergencia Nacional

 
উরুগুয়ের রাষ্ট্রপতি
মন্টেভিদিওর ইন্তেন্দান্ত
মেডেল অব মিলিটারি মেরিট (উরুগুয়ে) পদকপ্রাপ্ত
ধূমপানবিরোধী কর্মী
ব্রড ফ্রন্ট (উরুগুয়ের) রাজনীতিবিদ
উরুগুয়ের রাষ্ট্রপতি প্রার্থী
মন্টেভিদিওর রাজনীতিবিদ
রিপাবলিক বিশ্ববিদ্যালয় (উরুগুয়ের) প্রাক্তন শিক্ষার্থী
রিপাবলিক বিশ্ববিদ্যালয় (উরুগুয়ের) শিক্ষক
উরুগুয়েয়ীয় নারীবাদী
উরুগুয়েয়ীয় ক্যান্সার বিশেষজ্ঞ
গ্যালিসীয় বংশোদ্ভূত উরুগুয়েয়ীয় ব্যক্তি
উরুগুয়েয়ীয় সমাজতন্ত্রী
সেমেন্তেরিও দে লা তেখা, মন্টেভিদিও-তে সমাধিস্ত
উরুগুয়েতে ফুসফুস ক্যান্সারে মৃত্যু
উরুগুয়েয়ীয় ফ্রিম্যাসন
উরুগুয়ের রাষ্ট্রপতি
নারীবাদী পুরুষ
হলুদগলা মার্টিন

হলুদগলা মার্টিন () এক প্রকার মাংশাসী মাঝারি জাতের বেজি জাতীয় প্রাণী। এই প্রাণীটি সারা বিশ্বে বিপন্নপ্রায় হয়ে উঠেছে। সাইবেরিয়া ও কোরিয়াতে এদের শিকার করা হয় সুন্দর চামড়ার জন্য। তবে এদের মাংস কটু গন্ধযুক্ত থাকায় মাংসের জন্য শিকার করা হয় না। এদের রঙ কমলা-হলুদ থেকে গাঢ় বাদামী এবং মসৃণ হলুদ রঙ গলায়। এদের ক্রান্তীয় বনভূমিতে দেখা যায়। সমুদ্রপৃষ্ঠ থেকে তিন হাজার ফুট উপরে এদের অবস্থান। মার্টিন আকার-আয়তনে অনেকটা বেজির মতো। তবে রং অনেক বাহারি। এদের কান দুটো বেজির চেয়ে অপেক্ষাকৃত বড় এবং বিড়ালের মতো গোলাকৃতির। মূলত গেছো প্রাণী হওয়ায় এদের পা শক্তিশালী। লোমশ লম্বা লেজ গাছে ঝাঁপাঝাঁপির সময় ভারসাম্য রক্ষা করে।

গঠন 
এদের মাথার দিককার রং হালকা বাদামি, তবে ঋতুভেদে দেহের রং হয় দুই ধরনের—কমলা হলদে, নয়তো কালচে বাদামি। লেজের রং কালো। গলার রং মাখন হলদে। কান, চোখ ও মুখের আশপাশে সাদাটে লোম রয়েছে। মাথাসহ দেহ ৪০—৬০ সেন্টিমিটার লম্বা। আর লেজের দৈর্ঘ্য ৩৮ থেকে ৪৩ সেমি। ওজন গড়ে ৩ দশমিক ৪ কেজি। মাংসাশী গোত্রের এই প্রাণীটি একা থাকতে পছন্দ করে। এরা নিশাচর, তবে দিনের বেলায়ও শিকার করে। মাটিতে, গাছে দুই জায়গায়ই শিকার ধরে। লম্বাটে শরীরের মার্টিন ছোট হলেও এদের চেয়ে বড় আকারের প্রাণী এরা কবজা করতে পারে।

বাংলাদেশে 

জীববিজ্ঞানীদের ধারণা ছিল, বাংলাদেশের মিশ্র বৃষ্টিপাতের জঙ্গলে মার্টিন বা নেউল জাতীয় প্রাণী থাকতে পারে। এরা সাধারণত পাহাড়ি অঞ্চলে থাকে। তবে এত দিন কারও চোখে পড়েনি। যদিও আশির দশকে পাখিবিদ ডেভিড জনসন শ্রীমঙ্গলের লাউয়াছড়ার বনে প্রাণীটি দেখেছিলেন বলে দাবি করেছেন। কিন্তু সেই বিরল দর্শনের কোনো আলোকচিত্র-সাক্ষী নেই।

খাবার 
কাঠবিড়ালিই মার্টিনের অন্যতম খাদ্য। এ ছাড়া ঈগল, বনমোরগ, মথুরাসহ নানা জাতের পাখি এরা ধরে খায়। মাটিতে চলার সময় এরা লাফিয়ে চলে। তখন ইঁদুর, সাপ, কেন্নো এদের হাত থেকে নিস্তার পায় না। মাংসাশী হলেও এরা রসাল ফল, জাম খেতে পছন্দ করে। মিলনকাল গ্রীষ্মের শুরু অথবা শেষ দিকে। গর্ভকাল ১২০ দিনের। দুই থেকে পাঁচটি বাচ্চা দেয়। বাচ্চার সব দায় মা পালন করে। তিন থেকে চার মাস বাচ্চারা মায়ের সঙ্গে থাকে। বিপদে পড়লে, বিশেষ করে শত্রুর তাড়া খেলে মার্টিন পায়ু সংশ্লিষ্ট গ্রন্থি থেকে তীব্র বদ গন্ধ ছাড়ে।

বিপন্ন প্রাণী 
হলুদগলা মার্টিন আন্তর্জাতিকভাবে বিপন্নপ্রায় প্রাণী। ঝলমলে চামড়াই এদের প্রধান শত্রু। শিকারিদের লক্ষ্য থাকে ওই চামড়া সংগ্রহ। ভারত থেকে শুরু করে দক্ষিণ পূর্ব-এশিয়া হয়ে রাশিয়ার দূরপ্রাচ্য পর্যন্ত এলাকায় প্রাণীটি দেখা যায়।

তথ্যসূত্র

বহিঃসংযোগ 
 হলুদগলা মার্টিন -এর ওপর প্রবন্ধ
 হলুদগলা মার্টিন -এর ওপর প্রবন্ধ
 হলুদগলা মার্টিন -এর ওপর প্রবন্ধ
 হলুদগলা মার্টিন -এর ওপর প্রবন্ধ

স্তন্যপায়ী প্রাণী
বাংলাদেশের স্তন্যপায়ী
ভারতের স্তন্যপায়ী
নেপালের স্তন্যপায়ী
পাকিস্তানের স্তন্যপায়ী
মালয়েশিয়ার স্তন্যপায়ী
দক্ষিণ-পূর্ব এশিয়ার স্তন্যপায়ী
বেজি
১৭৮৫-এ বর্ণিত স্তন্যপায়ী
চীনের স্তন্যপায়ী
পিটের বোডায়ের্ট কর্তৃক নামকরণকৃত ট্যাক্সা
বড় গুইসাপ

বড় গুইসাপ বা রামগাদি (বৈজ্ঞানিক নাম: Varanus salvator) হলো এক প্রকার বড় জাতের গিরগিটি। সর্বোচ্চ সাড়ে ১০ ফুটের মতো লম্বা হতে পারে এরা। তবে গড় দৈর্ঘ্য ৪ ফুট ১১ ইঞ্চির মতো। ওজন ২৫ কেজির মতো হতে পারে। তবে বেশির ভগেরি ওজন এর অর্ধেক। বড় গুইসাপ দেখতে পাওয়া যায় ভারত, শ্রীলঙ্কা, ইন্দোনেশিয়া, ইন্দোচীনে। এরা ভালো সাতারু। পৃথিবীতে কমোডো ড্রাগন হচ্ছে সবচেয়ে বড় গুইসাপ প্রজাতি। কিছু লোক বিচিত্র এই প্রাণী ও এদের বসত এলাকা বিলীন করতে উঠে পড়ে লেগেছে। তারা চামড়ার জন্য এদের ধরতে আসে।

বাংলাদেশের ১৯৭৪  ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।

গঠন 
বড় গুই বা রামগাদি দেখতে গাঢ় বাদামি বা কালচে, তাতে হলুদ রঙের রিং বিদ্যমান। পা ও নখ লম্বাটে। লেজ চ্যাপ্টা ও শিরযুক্ত। এরা দ্রুত গাছে উঠতে পারে। সাঁতরে খাল-বিল-পুকুর সহজেই পাড়ি দিতে পারে। এদের প্রধান খাদ্য কাঁকড়া, শামুক, ইঁদুর, হাঁস-মুরগির ডিম, পচা-গলা প্রাণীদেহ ও উচ্ছিষ্ট। বড় গুইসাপ মাছ, সাপ, ব্যাঙ, কাঁকড়া ও পাখি খায়। তারা ছোট কুমির, কুমিরের ডিম ও কচ্ছপও খায়।

বাংলাদেশে 
বাংলাদেশে তিন প্রজাতির গুইসাপ দেখা যায়। এগুলো হলো সোনা গুই, কালো গুই ও রামগাদি বা বড় গুই। এদের প্রতিটিই বিপন্ন। কালো গুইসাপ দেশের সর্বত্র দেখা যায়। সোনা গুই পাহাড়ি এলাকায় আর রামগাদির প্রধান আবাস হলো মিঠাপানি ও লোনাপানির সঙ্গম এলাকা, নদীর মোহনা, সুন্দরবন, সেন্ট মার্টিন দ্বীপ থেকে শুরু করে সমগ্র উপকূলীয় অঞ্চল। বসতি সংকোচন ও চামড়ার জন্য ব্যাপক নিধনের কারণে আজ এরা বিপন্নপ্রায়।

চিত্রশালা

তথ্যসূত্র 

সরীসৃপ
দক্ষিণ এশিয়ার প্রাণিকুল
বাংলাদেশের সরীসৃপ
ভারতের সরীসৃপ
মিয়ানমারের সরীসৃপ
শ্রীলঙ্কার সরীসৃপ
চীনের সরীসৃপ
১৭৬৮-এ বর্ণিত সরীসৃপ
ব্রুনেইয়ের সরীসৃপ
কম্বোডিয়ার সরীসৃপ
হংকংয়ের সরীসৃপ
ইন্দোনেশিয়ার সরীসৃপ
লাওসের সরীসৃপ
মালয়েশিয়ার সরীসৃপ
ফিলিপাইনের সরীসৃপ
থাইল্যান্ডের সরীসৃপ
ভিয়েতনামের সরীসৃপ
সবুজ ব্যাঙ

সবুজ ব্যাঙ () জলজ ব্যাঙের একটি প্রজাতি যা ভারতীয় ও শ্রীলংকান উপদ্বীপে পাওয়া যায়। কাছ থেকে দেখে বোঝা যায়, সত্যিই অসাধারণ সুন্দর এই সবুজ ব্যাঙ। এর দেহের উপরিভাগের রং পাতাসবুজ। এর পিঠের শিরা, ডানার কাছটার রং সবুজে হলুদ। ছোট ব্যাঙের রং হালকা সবুজ। বয়স্ক ব্যাঙের পিঠের দিক থেকে শুরু করে পেছন ও পা গাঢ় সবুজ। এর পেটের দিকটা সবুজাভ অথবা লালচে হলুদ রঙের। এই ব্যাঙের বৈজ্ঞানিক নাম "Euphlyctis hexadactylus"। নাকের ডগা থেকে পশ্চাদ্দেশ পর্যন্ত দৈর্ঘ্য ১৩০ সে.মি.। সোনা ব্যাঙের (১৬০ সে.মি.) চেয়ে সামান্য ছোট। সবুজ ব্যাঙের প্রধান বৈশিষ্ট্য হলো এর খাদ্যাভ্যাস।

খাদ্য 
অন্যান্য সব ব্যাঙ জ্যান্ত কীটপতঙ্গ, সরীসৃপ খেয়ে বাঁচে, সামান্য পরিমাণ সবজি খায়। সবুজ ব্যাঙের খাদ্যের ৮০ শতাংশ আসে সবজি থেকে। বাকি ২০ শতাংশ জীবন্ত কীটপতঙ্গ। মেয়ে সবুজ ব্যাঙ পুরুষের চেয়ে আকারে বড় হয়। অন্যান্য ব্যাঙের হাত-পায়ের আঙুলগুলো পাতলা চামড়ায় জড়ানো। সবুজ ব্যাঙের হাতের আঙুলগুলো পৃথক। সবুজ ব্যাঙের ডাক অনেকটা সোনা ব্যাঙের মতো। ছড়িয়ে-ছিটিয়ে একেকটি ব্যাঙ আলাদাভাবে থাকে। সাধারণত দিনেই এরা বেশি সচল, তবে রাতেও সচল হয় প্রয়োজনে। মার্চ থেকে সেপ্টেম্বর এদের মিলনের সময়।

বাংলাদেশে 
 
মধুপুর, ভাওয়াল গড়ের পুকুরেও এই ব্যাঙ পাওয়া যায়। আগে ভাবা হত সবুজ ব্যাঙ শুধু বাংলাদেশের সুন্দরবনের গ্রামীণ জলাশয়গুলোতেই পাওয়া যায়। পরে ভারত ও মিয়ানমারে সবুজ ব্যাঙের অস্তিত্ব প্রমাণিত হয়েছে। পুকুরটাতে জমাট হয়ে এক ধরনের দাম (জলজ গুল্ম) ব্যাঙগুলোর স্বাভাবিক বাসস্থান হয়ে উঠেছে। লতানো জলজ উদ্ভিদগুলোর রং নীলচে সবুজ। এর মধ্যে ব্যাঙগুলো মাথা জাগিয়ে ভেসে থাকে, বিপদ দেখলে টুপ করে ডুবে যায়। দামের ডাঁটা হলদে, পাতা সবুজ। এই পাতার সঙ্গে সবুজ ব্যাঙ এমনভাবে মিশে যায় যে ভালো করে লক্ষ না করলে এদের দেখতে পাওয়া যায় না।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ১ অনুযায়ী প্রজাতিটি সংরক্ষিত।

তথ্যসূত্র 

 Boulenger, G.A. (1890) The Fauna of British India. Reptilia and Batrachia.

ব্যাঙ
ভারতের ব্যাঙ
ব্যাঙের প্রজাতি
বাংলাদেশের ব্যাঙ
বাংলাদেশের উভচর